cyanic-selkie/wikianc huggingface dataset:
Μικ Μποξ
Βιογραφία
Από το 1976 και έπειτα, οι Uriah Heep ακολούθησαν πτωτική πορεία ως προς τις πωλήσεις τους, με κύριες αναλαμπές το "Innocent Victim" του 1977 και το "Abominog" το 1982. Από το 1986 μέχρι το 2007, το συγκρότημα διατήρησε σταθερή τη σύνθεση του, με τον Μποξ, τον τραγουδιστή Μπέρνι Σο, τον μπασίστα Τρέβορ Μπόλντερ, τον κιμπορντίστα Φιλ Λανζόν και τον ντράμερ Λι Κέρσλεηκ. Η μοναδική αλλαγή επήλθε με τον Ράσελ Γκίλμπρουκ να αντικαθιστά τον Κέρσλεηκ λόγω προβλημάτων υγείας του τελευταίου.
Ταυτόχρονα με τους Uriah Heep, ο Μποξ έπαιξε για τα δύο πρώτα σόλο άλμπουμ του Ντέηβιντ Μπάιρον, "Take No Prisoners" (1975) και "Baby Faced Killer" (1978).
Πηγές
Κατηγορία:Βρετανοί κιθαρίστες Κατηγορία:Ροκ μουσικοί Κατηγορία:Άγγλοι μουσικοί
Καμβύσης Β΄ της Περσίας
Κατηγορία:Πέρσες βασιλείς Κατηγορία:Δυναστεία των Αχαιμενιδών Κατηγορία:Φαραώ της 27ης Αιγυπτιακής Δυναστείας
Γκόλφω (ταινία 1914)
Η Γκόλφω είναι η πρώτη γνωστή μεγάλου μήκους -βωβή- ταινία του ελληνικού κινηματογράφου.
Πρόκειται για διασκευή του βουκολικού δραματικού ειδυλλίου σε πέντε πράξεις του Σπύρου Περεσιάδη. Γράφτηκε και πρωτοπαρουσιάστηκε θεατρικά στην Ακράτα, τον τόπο διαμονής του συγγραφέα, το 1893. Πολύ σύντομα όμως παρουσιάστηκε στις αθηναϊκές σκηνές, στην υπόλοιπη ελληνική επαρχία αλλά και σε πόλεις του εξωτερικού με έντονο ελληνικό στοιχείο (Σμύρνη, Οδησσό, Παρίσι). Η απήχηση που γνώρισε το έργο ήταν τόσο μεγάλη, ώστε οι μικροί θίασοι να το θεωρούν «σωσίβιο των θιάσων», το έργο δηλαδή που πάντα θα εξασφάλιζε θεατές. Για αυτόν τον λόγο άλλωστε μεταφέρθηκε λίγα χρόνια μετά, το 1914 και στον κινηματογράφο.
Στην ταινία αυτή συμμετείχαν οι ηθοποιοί από το θέατρο: Βιργινία Διαμάντη (πρωταγωνίστρια), Ολυμπία Δαμάσκου, Διονύσης Βεντέρης, Γεώργιος Πλούτης, Ζάχος Θάνος, Θόδωρος Λιτός, Παντελής Λαζαρίδης και Χρυσάνθη Χατζηχρήστου. Την προσαρμογή του σεναρίου έκανε ο Σπύρος Περεσιάδης, σκηνοθέτης ήταν ο Κωνσταντίνος Μπαχατώρης, ενώ διευθυντής φωτογραφίας ήταν ο Ιταλός Φιλίπο Μαρτέλι.
Η παραγωγή της ταινίας κόστισε γύρω στις 100.000 δραχμές, ποσό αστρονομικό για τα δεδομένα της εποχής. Εξωτερικά γυρίσματα της ταινίας περιλαμβάνουν τις τοποθεσίες Αροάνια, Ελευσίνα, δάσος Ευταξία στην Κόρινθο και Πύργος Βασιλίσσης.
Πλοκή
Η Γκόλφω είναι μια εύστοχη δραματοποίηση ενός παλαιού θρύλου της περιοχής του Χελμού, όπου και τοποθετείται η σκηνή του δράματος.
Η φτωχή και ορφανή Γκόλφω, μια όμορφη νεαρή βοσκοπούλα που ξενοδουλεύει υπηρετώντας τον τσέλιγκα Ζήση, γνωρίζει τον έρωτα στα μάτια ενός παλικαριού της περιοχής, του βοσκού Τάσου. Κι ενώ την πολιορκεί το αρχοντόπουλο της περιοχής, ο Κίτσος, εκείνη αρνείται τις προτάσεις του και παραμένει πιστή στους όρκους αγάπης που έχει ανταλλάξει με τον Τάσο. Οι δύο νέοι αρραβωνιάζονται και ετοιμάζονται να παντρευτούν, όταν ο Τάσος δέχεται πιεστικά προξενιά για την εξαδέλφη του Κίτσου και κόρη του τσέλιγκα, Σταυρούλα. Παρά την αρχική του άμεση άρνηση, ο Τάσος τελικά δελεάζεται από τη μεγάλη προίκα της Σταυρούλας και διώχνει την Γκόλφω. Η νεαρή κοπέλα απελπίζεται, χάνει τα λογικά της και καταριέται τον Τάσο. Λίγο πριν τον γάμο τους, η παραλοϊσμένη πια Γκόλφω σηκώνει την κατάρα και τους εύχεται κάθε ευτυχία. Ο Τάσος κλονίζεται από το μεγαλείο του έρωτά της, αλλάζει γνώμη και τρέχει στο κατόπι της, είναι όμως αργά: Η Γκόλφω έχει φαρμακωθεί και ξεψυχά στα χέρια του. Ο Τάσος αυτοκτονεί στο πλευρό της.
Ταινίες
Η Γκόλφω παρουσιάζεται επίσης από το μπουλούκι των ηθοποιών στην ταινία Ο θίασος του Θόδωρου Αγγελόπουλου.
Παραπομπές
Κατηγορία:Ελληνικές ταινίες Κατηγορία:Βωβές ταινίες Κατηγορία:Ταινίες του 1914 Κατηγορία:Ταινίες βασισμένες σε θεατρικά έργα Κατηγορία:Ελληνικές ασπρόμαυρες ταινίες Κατηγορία:Ταινίες γυρισμένες στην Ελλάδα
BBC Radio 5 Sports Extra
Το BBC Radio 5 Sports Extra είναι αθλητικός ραδιοφωνικός σταθμός του BBC, ο οποίος εκπέμπει σε ψηφιακό ραδιόφωνο, μέσω επίγειας ψηφιακής τηλεόρασης και μέσω δορυφόρου στο Ηνωμένο Βασίλειο και στην Ιρλανδία. Ο σταθμός δεν εκπέμπει σε απλό αναλογικό ραδιόφωνο. Ο σταθμός εκπέμπει και διαδικτυακά, αλλά κάποια γεγονότα δεν μεταδίδονται στο διαδίκτυο.
Ο σταθμός ξεκίνησε να εκπέμπει στις 2 Φεβρουαρίου του 2002.
Ιστορικό
left|thumb|Το λογότυπο του σταθμού από το 2002 μέχρι το 2007. left|thumb|Το λογότυπο του σταθμού από το 2007 μέχρι το 2022. Ο σταθμός, μαζί με άλλους, ξεκίνησε να εκπέμπει ως μέρος ενός προγράμματος του BBC, για να κάνει ντεμπούτο στο ψηφιακό ραδιόφωνο. Οι σταθμοί αυτοί θα έκπεμπαν μόνο σε ψηφιακό ραδιόφωνο.
Ο σταθμός άρχισε να εκπέμπει στις 14:30 στις 2 Φεβρουαρίου του 2002.
Το 2007 ο σταθμός μετανομάστηκε από Radio Five Live Sports Extra σε BBC Radio 5 Live Sports Extra. Η αλλαγή έγινε για να έχει ο σταθμός παρόμοιο όνομα με τους υπόλοιπους ραδιοφωνικούς σταθμούς του BBC.
Το 2022 αυτός ο σταθμός μετονομάστηκε από BBC Radio 5 Live Sports Extra σε BBC Radio 5 Sports Extra ως μέρος της εταιρικής μετονομασίας στο BBC.
Εξωτερικοί σύνδεσμοι
Κατηγορία:Βρετανικοί Ραδιοφωνικοί Σταθμοί Κατηγορία:British Broadcasting Corporation
Μάχη του Μαυροποτάμου
Ιστορικό
Μετά την αποκατάσταση της προσκύνησης των εικόνων τον Μάρτιο του 843, η κυβέρνηση της Βυζαντινής Αυτοκρατορίας με επικεφαλής την αυτοκράτειρα-αντιβασίλισσα Θεοδώρα και τον λογοθέτη Θεόκτιστο, ξεκίνησε μια διαρκή επίθεση κατά του κύριου πολιτικού και ιδεολογικού εχθρού των Βυζαντινών, το Χαλιφάτο των Αββασιδών και τις εξαρτήσεις του. Αυτή η επιθετική στάση ήταν αφενός διευκολύνθηκε από την εσωτερική σταθερότητα που έφερε το τέλος της διαμάχης της Εικονομαχίας, και από την άλλη ενθαρρύνθηκε από την επιθυμία να δικαιωθεί η νέα πολιτική μέσα από στρατιωτικές νίκες εναντίον των μουσουλμάνων.
Η πρώτη τέτοια εκστρατεία, μια επιχείρηση ανακατάληψης του Εμιράτου της Κρήτης με επικεφαλής τον Θεόκτιστο τον ίδιο, είχε αρχικά νίκες, αλλά τελικά κατέληξε σε καταστροφή. Μετά από μια νίκη επί των Αράβων στην Κρήτη, ο Θεόκτιστος έμαθε από μια φήμη ότι η Θεοδώρα ετοιμαζόταν να ονομάσει ένα νέο αυτοκράτορα, πιθανώς τον αδελφό της Βάρδα. Ο Θεόκτιστος έσπευσε στην Κωνσταντινούπολη, όπου ανακάλυψε ότι η φήμη ήταν ψευδής, αλλά κατά την απουσία του, ο βυζαντινός στρατός στην Κρήτη διαλύθηκε από τους Άραβες.
Μάχη
Το 844, σύμφωνα με τις βυζαντινές πηγές, ο Θεόκτιστος έμαθε για μια Αραβική εισβολή στη Βυζαντινή Μικρά Ασία, με επικεφαλής κάποιον Αμρ, κατά πάσα πιθανότητα τον ημιαυτόνομο εμίρη της Μαλάτειας, Ομάρ αλ-Ακτά. Οι αραβικές πηγές δεν κάνουν ρητή αναφορά αυτής της εκστρατείας. Ο Ρώσος ιστορικός Αλέξανδρος Βασίλιεφ, ωστόσο, την ταύτισε με μια αποστολή που καταγράφεται στα ποιήματα των Αμπού Ταμμάμ και Μπουχτούρι, η οποία είχε επικεφαλής τον στρατηγό Αμπού Σαΐντ και έλαβε χώρα κατά τη διάρκεια της αντιβασιλείας της Θεοδώρας Η συμμετοχή του Ομάρ αλ-Ακτά είναι πιθανή, καθώς ο ίδιος βοηθούσε συχνά τους Αββασίδες στις επιδρομές τους εναντίον των Βυζαντινών. Σύμφωνα με αραβικές μαρτυρίες, τα στρατεύματα με επικεφαλής τον Αμπού Σαΐντ περιελάμβαναν μαχητές από τα συνοριακά εμιράτα Καλικάλας (Ερζερούμ ) και Ταρσού. Οι αραβικές δυνάμεις ενώθηκαν στο Αρνταντούν (πιθανώς το συνοριακό φρούριο της Ροδανδού) πριν επιδράμουν μέσα από τα βυζαντινά θέματα της Καππαδοκίας, Ανατολικών, Βουκελλαρίων, και Οψικίου. Τα στρατεύματα του Σαΐντ άλωσαν το Δορύλαιο και μάλιστα έφθασαν στην ακτή του Βοσπόρου.
Ο Θεόκτιστος οδήγησε τον Βυζαντινό στρατό ενάντια στους εισβολείς, αλλά υπέστη βαριά ήττα στον Μαυροπόταμο. Η θέση του τελευταίου, αν πράγματι είναι ένα ποτάμι και όχι ένα απλό τοπωνύμιο, αμφισβητείται. Ήταν πιθανότατα ένας παραπόταμος του Σαγγάριου στη Βιθυνία ή του Άλυ στην Καππαδοκία. Όχι μόνο οι Βυζαντινοί υπέστησαν μεγάλες απώλειες, αλλά πολλοί ανώτεροι Βυζαντινοί αξιωματούχοι αυτομόλησαν στους Άραβες. Ο Θεόκτιστος επέστρεψε στην Κωνσταντινούπολη, όπου κατηγόρησε τον Βάρδα για τις πρόσφατες ήττες και τον εξόρισε από την πρωτεύουσα.
Συνέπειες
Οι Αββασίδες δεν ήταν σε θέση να εκμεταλλευτούν την επιτυχία τους, λόγω της εσωτερικής αστάθειας του χαλιφάτου. Ομοίως, οι Βυζαντινοί προτιμούσαν να διοχετεύσουν τις δυνάμεις τους ενάντια στη συνεχιζόμενη κατάληψη της Σικελίας από τους Αγλαβίδες. Έτσι, μια βυζαντινή πρεσβεία στάλθηκε στη Βαγδάτη το 845, το οποίο έτυχε θερμής υποδοχής. Οι Αββασίδες ανταπέδωσαν με μια πρεσβεία στην Κωνσταντινούπολη, όπου τα δυο κράτη συμφώνησαν σε εκεχειρία και ανταλλαγή κρατουμένων, η οποία πραγματοποιήθηκε στον Λάμο ποταμό στις 16 Σεπτεμβρίου 845. Μια χειμωνιάτικη επιδρομή από τον Άραβα διοικητή της Ταρσού λίγο μετά απέτυχε παταγωδώς, μετά την οποία τα αραβοβυζαντινά σύνορα έμειναν ήσυχα για έξι έτη.
Σαμπρίνα Φερίλι
Η Σαμπρίνα Φερίλι (ιταλικά: Sabrina Ferilli) (γεννηθείσα στις 28 Ιουνίου 1964 στη Ρώμη) είναι Ιταλίδα ηθοποιός θεάτρου και κινηματογράφου. Έχει κερδίσει πέντε βραβεια Νάστρο ντ' Αρτζέντο (συμπεριλαμβανομένου ενός ειδικού βραβείου το 2016 για την συμμετοχή της στο Me, Myself και Her), μια Ιταλική Χρυσή Σφαίρα, τέσσερα Ciak d'oros και έλαβε τέσσερις υποψηφιότητες για τα βραβεία Νταβίντ ντι Ντονατέλο. Το 2013, εμφανίστηκε στο cast της βραβευμένης με Όσκαρ ταινίας Η Τέλεια Ομορφιά σε σκηνοθεσία Πάολο Σορεντίνο.
Πρώτα χρόνια
Η Φερίλι γεννήθηκε στη Ρώμη με τον πατέρας της να είναι εκπρόσωπος του Ιταλικού Κομμουνιστικού Κόμματος στην Περιφέρεια Λάτσιο και η μητέρα της, η οποία μεγάλωσε στο Fiano Romano, ήταν νοικοκυρά και ήταν ντόπια της Καζέρτα. Παρακολούθησε το Liceo Clasico Orazio ("Orazio classical high school") στη Ρώμη. Αφού προσπάθησε ανεπιτυχώς να εισέλθει στο Πειραματικό Κέντρο Κινηματογράφου, ξεκίνησε την καριέρα της στον κινηματογράφο με μικρούς ρόλους σε ταινίες δευτέρου επιπέδου στα τέλη της δεκαετίας του 1980.
Γκουρού Νάνακ Ντεβ
Ο Γκουρού Νάνακ Ντεβ (Παντζάμπι: ਗੁਰੂ ਨਾਨਕ; Χίντι: गुरु नानक, Ουρντού: گرونانک,, IAST: Gurū Nānak) (15 Απριλίου 1469 – 22 Σεπτεμβρίου 1539), ο οποίος αναφέρεται και ως Μπάμπα Νάνακ ('πατέρας Νάνακ'), ήταν ο ιδρυτής του Σιχισμού και ο πρώτος από τους Δέκα Σιχ-Γκουρού. Η γέννησή του γιορτάζεται σε όλο τον κόσμο κατά τη διάρκεια του Κάρτικ Πουρανμάσι, δηλαδή της πανσελήνου που πέφτει στο χρονικό διάστημα 15 Οκτωβρίου – 13 Νοεμβρίου, του μηνός Κατάκ με βάση το ημερολόγιο Νανακσάχι, και το φεστιβάλ αυτών των εορτασμών φέρει το όνομα Γκουρού Νάνακ Γκουρπουράμπ.
Ο Νάνακ ταξίδεψε αρκετά και σε μακρινά από το μέρος όπου γεννήθηκε μέρη, διδάσκοντας το μήνυμα ενός Θεού ο οποίος κατοικεί σε καθεμία από τις δημιουργίες Του και αποτελεί την αιώνια αλήθεια. Δημιούργησε μια μοναδική πνευματική, κοινωνική και πολιτική πλατφόρμα βασισμένη στην ισότητα, την αδελφική αγάπη, την καλοσύνη και την αρετή.
Οι διδαχές του Νάνακ είναι συγκεντρωμένες υπό τη μορφή 974 ύμνων στο βιβλίο ιερών κειμένων του Σιχισμού, το Γκουρού Γκραντ Σαχίμπ, με μερικές από τις κύριες προσευχές σε αυτό να αποτελούν οι Τζαπτζί Σαχίμπ, Άσα ντι Βαρ και Σιντ-Κοσχτ. Μέρος της πίστης των Σιχ αποτελεί η πεποίθηση πως το πνεύμα της αγιότητας, της θεότητας και της θρησκευτικής αρχής του Νάνακ εναποθετήθηκε σε κάθε έναν από τους εννέα μεταγενέστερους Σιχ-Γκουρού, όταν τους ανατέθηκε το αξίωμα.
Γέννηση
thumb|200px|left|Ο [[Γκουντβάρα Τζανάμ Αστάν στη Νανκάνα Σαχίμπ, Πακιστάν, χτίστηκε για να τιμήσει την τοποθεσία όπου πιστεύεται πως γεννήθηκε ο Νάνακ.]] Ο Νάνακ γεννήθηκε στις 15 Απριλίου 1469 στο χωριό Ράι Βόι Κι Ταλβαντί της επαρχίας Λαχόρη του Σουλτανάτου του Δελχί (σημερινή Νανκάνα Σαχίμπ, Παντζάμπ, Πακιστάν), αν και σύμφωνα με μία παράδοση, γεννήθηκε τον μήνα Καρτίκ (Νοέμβριο).
Οι περισσότερες τζαναμσάχις – οι παραδοσιακές βιογραφίες του Νάνακ – αναφέρουν πως γεννήθηκε την τρίτη μέρα ενός φωτεινού σεληνιακού δεκαπενθήμερου, κατά τον μήνα Βαϊσάχα (Απρίλιο) του Σαμβάτ το 1526. Σε αυτές περιλαμβάνονται οι Πουρατάν Τζανάμ Σαχί, η Τζανάμ Σαχί του Σόντι Μεχαρμπάν, η Τζανάμ Σαχί του Μπάι Μανί Σινγκ και η Βεϊροβάλβαλι Τζανάμ Σαχί. Οι καταγραφές των Σιχ αναφέρουν πως ο Νάνακ πέθανε την δέκατη μέρα του μηνός Άσβιν του Σαμβάτ το 1596 (22 Σεπτεμβρίου 1539), στην ηλικία των 70 ετών, 5 μηνών και 7 ημερών. Αυτό υποδηλώνει ακόμη περισσότερο πως είχε γεννηθεί τον μήνα Βαϊσάχα (Απρίλιο), κι όχι τον μήνα Καρτίκ (Σεπτέμβριο).
Μέχρι και το 1815, κατά τη διάρκεια της βασιλείας του Ραντζίτ Σινγκ, ο εορτασμός των γενεθλίων του Νάνακ γινόταν στη Νανκάνα Σαχίμπ τον Απρίλιο. Ωστόσο, αργότερα, ο εορτασμός καθιερώθηκε να γίνεται την ημέρα της Πανσελήνου του μηνός Καρτίκ τον Νοέμβριο. Η αρχαιότερη καταγραφή εορτασμού κατά τον μήνα Καρτίκ που υπάρχει είναι το 1868.
Η μοναδική Τζανάμ Σαχί η οποία υποστηρίζει πως ο Νάνακ γεννήθηκε τον μήνα Καρτίκ, είναι αυτή του Μπάι Μπάλα, στην οποία δηλώνει πως ο Νάνακ γεννήθηκε την ημέρα της πανσελήνου εκείνου του. Λέγεται πως ο Μπάι Μπάλα απέκτησε το ωροσκόπιο του Νάνακ από τη θεία του Νάνακ, Λάλου, και σύμφωνα με αυτό, ο Νάνακ γεννήθηκε σε ημερομηνία που αντιστοιχεί στις 20 Οκτωβρίου 1469. Ωστόσο, στην πραγματικότητα, η Τζανάμ Σαχί του Μπάι Μπάλα γράφτηκε από μέλη της αίρεσης Χαντάλι, τα οποία επιχειρούν να απεικονίσουν τον ιδρυτή της δικής τους αίρεσης ως ανώτερο του Νάνακ. Σύμφωνα με μια επικρατούσα προκατάληψη της σύγχρονης βόρειας Ινδίας, ένα παιδί το οποίο γεννιέται τον μήνα Καρτίκ πιστεύεται πως είναι αδύναμο και άτυχο, κάτι το οποίο εξηγεί γιατί τα μέλη της αίρεσης ήθελαν να γράψουν πως ο Νάνακ γεννήθηκε τον συγκεκριμένο μήνα.
Μπορεί να υπάρχουν αρκετοί λόγοι που ο εορτασμός της γέννησης του Νάνακ καθιερώθηκε να λαμβάνει χώρα από τη Σιχ κοινότητα κατά τον μήνα Καρτίκ. Μπορεί τον μήνα Καρτίκ του 1496 να έγινε ο διαφωτισμός ή η «πνευματική γέννηση» του Νάνακ, όπως υποστηρίζεται από το Νταμπεστάν-ι Μαζάχεμπ. Ο Μπάι Γκούρντας, γράφοντας σχετικά για την ημέρα πανσελήνου του μήνα Καρτίκ, αρκετές δεκαετίες μετά τον θάνατο του Νάνακ, αναφέρει πως ο Νάνακ είχε «αποκτήσει πανσοφία» εκείνη τη μέρα και ήταν πια η σειρά του συγγραφέα να «λάβει το θεϊκό φως». Σύμφωνα με τον Μαξ Άρθουρ Μακώλιφ, τον 19ο αιώνα, το Ινδουιστικό πανηγύρι Καρτίκ Πουρνίμα το οποίο λάμβανε χώρα στην Αμριτσάρ, προσέλκυσε έναν μεγάλο αριθμό Σιχ. Αυτό δεν άρεσε στον τότε θρησκευτικό ηγέτη του Σιχισμού κι έτσι, ξεκίνησε ο ίδιος τη διοργάνωση ενός πανηγυριού στον Χρυσό Ναό των Σιχ το οποίο λάμβανε χώρα την ίδια μέρα, παρουσιάζοντάς το ως εορτασμό για την επέτειο της γέννησης του Γκουρού Νάνακ. Ο Μακώλιφ σημειώνει επίσης πως κατά τον μήνα Βαισάχ (Μάρτιος-Απρίλιος κατά το ημερολόγιο Νανακσάχι) ήδη λάμβαναν χώρα αρκετά σημαντικά φεστιβάλ - όπως τα Χόλι, Ράμα Ναβάμι και Βαϊσάχι, και ειδικά μετά το φεστιβάλ συγκομιδής Βαϊσάχι, ο κόσμος ήταν απασχολημένος με τις αγροτικές δραστηριότητες. Ως εκ τούτου, το να διατηρείτο ο εορτασμός των γενεθλίων του Νάνακ αμέσως μετά το Βαϊσάχι θα οδηγούσε σε μικρή προσέλευση και κατά συνέπεια, λιγότερες δωρεές από τους Σιχ. Από την άλλη, μέχρι την πανσέληνο του μήνα Καρτίκ, το μεγάλο Ινδουιστικό φεστιβάλ Ντιβάλ έχει ήδη ολοκληρωθεί και οι αγρότες - οι οποίοι έχουν αρκετά χρήματα εκείνο το διάστημα από τις πωλήσεις της σοδειάς τους - είναι σε θέση να συνεισφέρουν οικονομικά με γενναιοδωρία.
Οικογένεια και πρώτα χρόνια
Ο πατέρας του Νάνακ ήταν ο Καλιάν Τσαντ Ντας Μπέντι, γνωστός ως Μέχτα Καλού, και μητέρα του η Μάτα Τρίπτα. Ο πατέρας του ήταν τοπικός λογιστής για τα έσοδα από τις καλλιέργειες στο χωριό Ταλβαντί. Και οι δύο γονείς του ήταν Ινδουιστές και προέρχονταν από την κάστα Χάτρι, ενώ εργάζονταν ως έμποροι.
Σύμφωνα με την παράδοση των Σιχ, η γέννηση και τα πρώτα χρόνια της ζωής του Νάνακ σημαδεύτηκαν με αρκετά γεγονότα τα οποία έδειχναν πως του είχε δοθεί η θεϊκή χάρη. Μελετητές της ζωής του δίνουν λεπτομέρειες για τη αντίληψη που είχε από μικρή ηλικία. Στην ηλικία των πέντε, λέγεται πως ο Νάνακ εξέφρασε ενδιαφέρον για θρησκευτικά θέματα. Όταν ήταν εφτά ετών, ο πατέρας του τον έγραψε στο σχολείο, όπως επέβαλαν τα έθιμα της εποχής. Αξιοσημείωτες λαϊκές παραδόσεις αφηγούνται πως ως παιδί, ο Νάνακ είχε εντυπωσιάσει το δάσκαλό του περιγράφοντας τον κρυφό συμβολισμό του πρώτου γράμματος του αλφάβητου, ομοιάζοντάς το με τη μαθηματική μονάδα, ως ένδειξη της ενότητας ή της μοναδικότητας του Θεού. Άλλες αναφορές στην παιδική του ηλικία κάνουν λόγο για περίεργα γεγονότα, όπως ένα που είχε ως μάρτυρα τον Ράι Μπούλαρ, κατά το οποίο το κεφάλι ενός κοιμισμένου μωρού προστατευόταν από την ακτινοβολία του ήλιου, στη μία περίπτωση από τη σκιά ενός δέντρου που δεν άλλαζε κατεύθυνση παρά την πάροδο της ώρας και στην άλλη από μία δηλητηριώδη κόμπρα.
Ο Νάνακ είχε μία αδελφή, τη Μπεμπέ Νάνακι, η οποία ήταν πέντε χρόνια μεγαλύτερη από εκείνον και το 1475 παντρεύτηκε και μετακόμισε στη Σουλτανπούρ. Ο σύζυγος της Νάνακι, ο Τζάι Ραμ, εργαζόταν σε μία αποθήκη που συλλέγονταν τα έσοδα εν είδη αγαθών, υπό την υπηρεσία του Κυβερνήτη της Λαχόρης του Σουλτανάτου του Δελχί, Ντολάτ Χαν. Ο Τζάι Ραμ βοήθησε να προσληφθεί και ο Νάνακ στη δουλειά, κι έτσι ο Νάνακ σε ηλικία 16 ετών, μετακόμισε στη Σουλτανπούρ και άρχισε να εργάζεται.
Σε νεαρή ηλικία, ο Νάνακ παντρεύτηκε την Σουλαχάνι, κόρη του Μούλα,  στις 24 Σεπτεμβρίου 1487 στην πόλη Μπάταλα και μαζί απέκτησαν δύο γιους, τους Σρι Χαντ και Λάχμι Χαντ ή Λάχμι Ντας. Ο Νάνακ έζησε στη Σουλτανπούρ περίπου μέχρι το 1500· μια περίοδος η οποία τον διαμόρφωσε αρκετά, καθώς οι πολυάριθμες αναφορές στους ύμνους του για κυβερνητική δομή πιθανότατα προέρχονται από εκείνα τα χρόνια, όπως αναφέρεται στις παραδοσιακές Τζανάμ Σαχί.
Ταξίδια (Ουντάσις)
thumb|Τα τέσσερα ταξίδια (Ουντάσις) και άλλες τοποθεσίες τις οποίες επισκέφτηκε ο Γκουρού Νάνακ Ντεβ Κατά το πρώτο τέταρτο του 16ου αιώνα, ο Νάνακ έκανε μεγάλα ταξίδια με σκοπό την πνευματική αναζήτηση. Σε γραπτό κείμενο που του πιστώνεται, δηλώνει πως επισκέφτηκε αρκετά μέρη «στις εννέα περιοχές της Γης», όπου πιθανόν εννοεί τα μεγάλα κέντρα προσκυνήματος Ινδουιστών και Μουσουλμάνων.
Κάποια σύγχρονα κείμενα αναφέρουν πως επισκέφτηκε το Θιβέτ, το μεγαλύτερο μέρος της Νότιας Ασίας και την Αραβία, ξεκινώντας να ταξιδεύει το 1496 στην ηλικία των 27 ετών, εγκαταλείποντας την οικογένειά του για τριάντα χρόνια. Αυτοί οι ισχυρισμοί περιλαμβάνουν επίσης πως ο Γκουρού Νάνακ επισκέφτηκε το Όρος Μίρου (ή Όρος Σουμίρου) της Ινδικής μυθολογίας, καθώς και τις Μέκκα, Βαγδάτη, Αχάλ Μπατάλα και Μουλτάν, μέρη στα οποία συζήτησε για θρησκευτικές ιδέες μαζί με ανταγωνιστικές θρησκευτικές ομάδες. Αυτές οι ιστορίες έγιναν δημοφιλείς κατά τον 19ο και 20ο αιώνα και υπάρχουν σε διάφορες εκδοχές.
Οι αγιογραφικές λεπτομέρειες αποτελούν αντικείμενο διαφωνίας, με τους σύγχρονους ερευνητές να αμφισβητούν την αυθεντικότητα αρκετών τέτοιων λεπτομερειών και ισχυρισμών. Για παράδειγμα, οι Κάλιγουαρτ και Σνελ αναφέρουν πως τέτοιου είδους ιστορίες και ιστορίες από τα ταξίδια του Γκουρού Νάνακ δεν περιλαμβάνονται στα πρώτα κείμενα των Σιχ, αλλά πρωτοεμφανίζονται σε αγιογραφικά κείμενα αιώνες μετά τον θάνατο του Γκουρού. Με τον καιρό οι ιστορίες εξελίχθηκαν κι έγιναν πιο πολύπλοκες, με την τελευταία εκδοχή Πουρατάν να περιγράφει τέσσερα ιεραποστολικά ταξίδια (ουντάσις), τα οποία κατά κάποιο τρόπο διαφέρουν από την Μιχαρμπάν εκδοχή. Κάποιες από τις ιστορίες των εκτεταμένων ταξιδιών του Γκουρού Νάνακ πρωτοεμφανίστηκαν τον 19ο αιώνα στις τζανάμ-σαχί της εκδοχής Πουρατάν, ενώ ιστορίες από το ταξίδι του Γκουρού Νάνακ στη Βαγδάτη απουσιάζουν ακόμη και από τις αρχικές εκδοχές Πουρατάν του 19ου αιώνα. Σύμφωνα με τους Κάλιγουαρτ και Σνελ, αυτή η ξαφνική εισαγωγή και το γράψιμο νέων ιστοριών, οι οποίες ακολουθούν στενά τους ισχυρισμούς θαυμάτων των Ισλαμιστών πιρς και οι οποίοι ανευρίσκονται στα ταζκίρας των Σούφι της ίδιας εποχής, μπορεί να έγινε ως ανταγωνισμός.
Το 1508, ο Νάνακ επισκέφτηκε την περιοχή Σίλχετ στη Βεγγάλη. Οι τζαναμσάχις αναφέρουν πως επισκέφτηκε τον ναό Ραμ Τζανμαμπούμι στην πόλη Αγιόντια το 1510-11.
Άλλη πηγή διαφωνιών υπήρξε μια πέτρινη επιγραφή της Βαγδάτης, την οποία κάποιοι ερμήνευσαν λέγοντας πως ο Μπάμπα Νάνακ Φακίρ ήταν εκεί το 1511-12, άλλοι πως ήταν εκεί το 1521-22 (και πως έζησε στη Μέση Ανατολή για 11 χρόνια, μακριά από την οικογένειά του), ενώ άλλοι, κυρίως Δυτικοί μελετητές, αναφέρουν πως η επιγραφή είναι του 19ου αιώνα και δεν αποτελεί αξιόπιστο στοιχείο για το ότι ο Γκουρού Νάνακ επισκέφτηκε όντως τη Βαγδάτη στις αρχές του 16ου αιώνα. Επιπλέον, πέρα από την πέτρινη επιγραφή, σε κανένα άλλο κείμενο, επιγραφή ή καταγραφή για τη Μέση Ανατολή δε βρέθηκαν στοιχεία ή αναφορές για κάποιο ταξίδι του Γκουρού Νάνακ στη Μέση Ανατολή. Εμφανίστηκαν κάποιοι ισχυρισμοί για επιπρόσθετες επιγραφές, αλλά κανείς δεν ήταν σε θέση να τις εντοπίσει και να τις επιβεβαιώσει. Η επιγραφή της Βαγδάτης παραμένει η βασική απόδειξη για τους Ινδούς μελετητές πως ο Γκουρού Νάνακ ταξίδεψε στη Μέση Ανατολή, με κάποιους να ισχυρίζονται πως επισκέφτηκε την Ιερουσαλήμ, τη Μέκκα, το Βατικανό, το Αζερμπαϊτζάν και το Σουδάν.
Νέοι ισχυρισμοί για τα ταξίδια του Γκουρού Νάνακ, καθώς επίσης και ισχυρισμοί για το ότι το σώμα του εξαφανίστηκε μετά τον θάνατό του, ανευρίσκονται επίσης σε μετέπειτα εκδοχές των ιστοριών, οι οποίες είναι παρόμοιες με τις ιστορίες θαυμάτων στη λογοτεχνία των Σούφι για τους πιρς τους. Άλλοι άμεσοι ή έμμεσοι δανεισμοί στις Σιχ τζαναμσαχίς, οι οποίοι σχετίζονται με μύθους γύρω από τα ταξίδια του Γκουρού Νάνακ, προέρχονται από Ινδουιστικά έπη, Πουράνας και ιστορίες του Βουδιστή Τζατάκα.
Τελευταία χρόνια
Στην ηλικία των 55 ετών περίπου, ο Νάνακ εγκαταστάθηκε στην πόλη Καρταρπούρ όπου κι έζησε μέχρι τον θάνατό του. Κατά τη διάρκεια αυτής της περιόδου, έκανε σύντομα ταξίδια σε κέντρα γιόγκι στην Αχάλ και σε κέντρα Σούφι στην Πάκπατταν και στη Μουλτάν. Μέχρι τη στιγμή του θανάτου του, ο Νάνακ είχε αποκτήσει αρκετούς ακόλουθους στην περιοχή του Παντζάμπ, αν και είναι δύσκολο να υπολογιστεί ο αριθμός τους με βάση τα υπάρχοντα ιστορικά στοιχεία.
Ο Γκουρού Νάνακ διόρισε ως διάδοχό του τον Μπάι Λίχνα, τον οποίο μετονόμασε σε Γκουρού Ανγκάντ. Σύντομα μετά από αυτό, ο Γκουρού Νάνακ πέθανε στις 22 Σεπτεμβρίου 1539 στην Καρταρπούρ, στην ηλικία των 70 ετών.
Κληρονομιά
Ο Νάνακ θεωρείται ο ιδρυτής του Σιχισμού. Οι θεμελιώδεις πεποιθήσεις του Σιχισμού, οι οποίες είναι διατυπωμένες στα ιερά κείμενα του Γκουρού Γκραντ Σαχίμπ, περιλαμβάνουν πίστη και διαλογισμό στο όνομα του ενός δημιουργού, ενότητα όλης της ανθρωπότητας, συμμετοχή σε ανιδιοτελείς πράξεις, αγώνα για κοινωνική δικαιοσύνη προς όφελος και ευημερία του συνόλου και ειλικρινή συμπεριφορά και βιοπορισμό κατά τη διάρκεια της ζωής.
Το Γκουρού Γκραντ Σαχίμπ λατρεύεται ως η Ανώτατη Αρχή του Σιχισμού και θεωρείται ο ενδέκατος και τελευταίος γκουρού του Σιχισμού. Ως ο πρώτος Σιχ-Γκουρού, ο Νάνακ συνέβαλε στη συγγραφή του βιβλίου συνθέτοντας συνολικά 974 ύμνους.
Διδασκαλίες
Οι διδασκαλίες του Γκουρού Νάνακ βρίσκονται στα ιερά κείμενα του Σιχισμού, στο Γκουρού Γκραντ Σαχίμπ, ως μία συλλογή ύμνων στα Γκουρμούχι.
Υπάρχουν δύο ανταγωνιστικές θεωρίες σχετικά με τις διδασκαλίες του Γκουρού Νάνακ. Η πρώτη, σύμφωνα με τους Κόουλ και Σαμπί, βασίζεται στις αγιογραφικές τζαναμσάχις και αναφέρει πως οι διδασκαλίες του Νάνακ και ο Σιχισμός ήταν μία αποκάλυψη από τον Θεό κι όχι ένα κοινωνικό κίνημα διαμαρτυρίας, αλλά ούτε κάποια προσπάθεια συμφιλίωσης του Ινδουισμού και του Ισλάμ τον 15ο αιώνα. Η δεύτερη θεωρία αναφέρει πως ο Νάνακ ήταν ένας Γκουρού. Σύμφωνα με τον Σίνγκα: «Ο Σιχισμός δεν συμφωνεί με τη θεωρία της ενσάρκωσης ή την έννοια της προφητείας. Αλλά έχει σαν κεντρική του ιδέα τους Γκουρού. Ο Γκουρού δεν είναι μία ενσάρκωση του Θεου, ούτε και προφήτης. Είναι μια φωτισμένη ψυχή».
Ο Αρβίντ-παλ Σινγκ Μανταίρ αναφέρει πως η έννοια του ανθρώπου, όπως την επεξεργάστηκε ο Γκουρού Νάνακ, εξευγενίζει και αρνείται τη «μονοθεϊστική έννοια του ευατού/Θεού» και «ο μονοθεϊσμός γίνεται σχεδόν περιττός στο κίνημα και εκεί που συναντάται η αγάπη». Ο στόχος του ανθρώπου, όπως διδάχθηκε από τους Σιχ-Γκουρού, είναι να τερματίζει όλες τις δυαδικότητες του «εαυτού και του άλλου, του εγώ κι εσύ», και να επιτύχει «την ισορροπία μεταξύ διαχωρισμού-συγχώνευσης, εαυτού-άλλου, δράσης-αδράνειας και προσκόλλησης-αποκόλλησης στην καθημερινή ζωή».
Αλάια
μικρογραφία|Alburnus vistonicus specimen, 13 May 2021, Kosinthos river. Η Αλάια (Alburnus vistonicus) είναι είδος ψαριού του γένους Αλβούρνος (Alburnus) της οικογενείας των Κυπρινιδών, ενδημικό στο σύστημα της λίμνης Βιστωνίδας στην Θράκη. Στο ίδιο είδος είναι πιθανόν να ανήκουν και πληθυσμοί του γένους Alburnus που απαντώνται στον ποταμό Λίσσο.
Γκουρού Νάνακ Ντεβ
Διδασκαλίες
Ο Γκουρού Νάνακ και οι άλλοι Σιχ-Γκουρού, έδωσαν έμφαση στην μπακτί (αγάπη) και δίδαξαν πως η πνευματική και η κοσμική ζωή είναι συνυφασμένες. Στην κοσμοθεωρία των Σιχ, ο καθημερινός κόσμος είναι μέρος της Άπειρης Πραγματικότητας, και η αυξημένη πνευματική συνείδηση οδηγεί σε μια αυξημένη και ζωντανή συμμετοχή σε αυτόν. Ο Σανάλι Μαρβάχα αναφέρει πως ο Γκουρού Νάνακ περιέγραψε πως το να ζεις μια «ενεργή, δημιουργική και πρακτική ζωή» με «ειλικρίνεια, πιστότητα, αυτοέλεγχο και αγνότητα» είναι πιο πάνω από τη μεταφυσική αλήθεια.
Αλάια
Ενδιαίτημα
Η Αλάια είναι λιμναίο, βενθοπελαγικό είδος. Η κύρια διατροφική της φάση λαμβάνει χώρα στη λίμνη (καταναλωτής της στήλης του νερού και της επιφανείας), ενώ μεταναστεύει προς τον άνω ρου των ποταμών Κομψάτου και Κοσύνθου που τροφοδοτούν την Βιστωνίδα για να γεννήσει σε σημεία όπου το ρεύμα είναι ισχυρό και ο βυθός χαλικώδης.
Γκουρού Νάνακ Ντεβ
Διδασκαλίες
Μέσω της λαϊκής παράδοσης, οι διδασκαλίες του Νάνακ γίνονται κατανοητές και εξασκούνται με τρεις τρόπους (τρεις πυλώνες του Σιχισμού):
Αλάια
Περιγραφή και μορφολογία
Η Αλάια είναι μεσαίου μεγέθους ψάρι και φτάνει σε μήκος μέχρι 21,7 cm (σταθερό ή τυπικό μήκος - Standard Length Το σώμα της έχει μετρίως πεπλατυσμένο και συμπιεσμένο σχήμα και ασημί χρώμα. Η ράχη έχει χρώμα καφέ και τα πτερύγια είναι υαλώδη. Το στόμα είναι λοξό προς τα κάτω και η κάτω σιαγόνα προεξέχει της άνω σιαγόνας, ιδιαίτερα στα μεγαλύτερα άτομα (> 14 cm SL).
Γκουρού Νάνακ Ντεβ
Διδασκαλίες
Ο Γκουρού Νάνακ τόνιζε σχετικά με το Ναάμ Τζαπό πως η επανάληψη του ονόματος του Θεού λειτουργεί ως μέσο για να νιώσει κάποιος την παρουσία του Θεού.
Επιρροή
Οι Σιχ πιστεύουν πως το μήνυμα του Γκουρού Νάνακ αποκαλύφθηκε θεϊκά. Οι Σιχ δίνουν μέγιστη σημασία στα γραπτά των γκουρού που βρίσκονται στο Γκουρού Γκραντ Σαχίμπ, το ιερό βιβλίο το οποίο λατρεύεται ως ο ενδέκατος και αιώνιος γκουρού. Τα ίδια τα λόγια του Γκουρού Νάνακ που βρίσκονται στο βιβλίο αναφέρουν πως είναι σαν να έλαβε τις διδασκαλίες από τον ίδιο τον Δημιουργό.
Αλάια
Περιγραφή και μορφολογία
Διακρίνεται από τα άλλα είδη του γένους Alburnus από τον ακόλουθο συνδυασμό χαρακτηριστικών: αρχή του εδρικού πτερυγίου περίπου 1⁄2–11⁄2 λέπια πίσω από την βάση του ραχιαίου πτερυγίου· 13-151⁄2 διακλαδισμένες μαλακές ακτίνες στο εδρικό πτερύγιο· 21–25 βραγχιακές άκανθες· 57–67+4 λέπια στην πλευρική γραμμή· κοιλιακή τρόπιδα εκτεθειμένη σε μήκος 5–12 λεπιών προ της έδρας· μήκος κεφαλιού 21–24% του τυπικού μήκους (SL)· προραχιαίο μήκος 52–56% του τυπικού· αναλογία μήκους προς ύψος ουραίου μίσχου 1,9–2,4· μήκος ουραίου μίσχου 19–22% του τυπικού μήκους, διάμετρος ματιών 5,1–6,7% του τυπικού μήκους και 22–29% του μήκους κεφαλής, διακογχική απόσταση 1,1 έως 1,6 φορές μεγαλύτερη από την διάμετρο ματιών. Τα αρσενικά φέρουν λίγα, μεγάλα φύματα κατά την περίοδο αναπαραγωγής.
Κατάσταση διατήρησης
Η Αλάια χαρακτηρίζεται ως Κρισίμως Κινδυνεύον είδος και στο Κόκκινο Βιβλίο των Απειλούμενων Ζώων της Ελλάδας του 2009, που εκδόθηκε από το ελληνικό Υπουργείο Περιβάλλοντος (CR [B2ab(ii,iii)]), και στην Κόκκινη Λίστα της IUCN (εκτίμηση του 2006). Βασικότερες απειλές για το είδος αποτελούν η επισφαλής αναπαραγωγή του στους ποταμούς Κομψάτο και Κόσυνθο, των οποίων η επικοινωνία με τη λίμνη Βιστωνίδα συχνά διακόπτεται, λόγω κατασκευής αρδευτικών φραγμάτων ή ανομβρίας, η αύξηση της αλατότητας της λίμνης, λόγω μειωμένης ροής νερού προς αυτήν, και η μόλυνση των υδάτων, λόγω έντονης αγροτικής δραστηριότητας στις γύρω περιοχές.
Γκουρού Νάνακ Ντεβ
Επιρροή
Αρκετοί σύγχρονοι μελετητές δίνουν βάρος στη σύνδεση των διδασκαλιών του Γκουρού με τους προϋπάρχοντες αγίους των Μπακτί, Σαντ και Σούφι. Οι μελετητές αναφέρουν πως στην προέλευσή τους, ο Γκουρού Νάνακ και ο Σιχισμός επηρεάστηκαν από την παράδοση νιργκούνι (άμορφος Θεός) του κινήματος Μπακτί της μεσαιωνικής Ινδίας. Ωστόσο, κάποιοι ιστορικοί δεν βρίσκουν στοιχεία που να δείχνουν πως ο Σιχισμός αποτελεί επέκταση του κινήματος Μπακτί. Ο Σιχισμός, για παράδειγμα, διαφωνεί με κάποιες απόψεις των Μπακτί αγίων, όπως οι Καμπίρ και Ραβίντας.
Αλάια
Κατάσταση διατήρησης
Το είδος περιλαμβάνεται στο παράρτημα ΙΙ της Οδηγίας των Οικοτόπων (Οδηγία 92/43/ΕΟΚ) και ως Chalcalburnus chalcoides στο παράρτημα ΙΙΙ της Σύμβασης της Βέρνης. Η λίμνη Βιστωνίδα, μαζί με τη λιμνοθάλασσα του Πόρτο Λάγος, έχει ενταχθεί στο δίκτυο Natura 2000 ως Τόπος Κοινοτικής Σημασίας (GR1130010).
Γκουρού Νάνακ Ντεβ
Επιρροή
Ο Λουίς Φενέχ αναφέρει πως οι ρίζες της Σιχ παράδοσης πιθανόν να προέρχονται από την παράδοση της Ινδικής πίστης Σαντ, της οποίας η ιδεολογία εξελίχθηκε κι έγινε η Μπακτί παράδοση. Επιπλέον, προσθέτει ο Φενέχ, «η Ινδική μυθολογία διαπερνά τον ιερό κανόνα των Σιχ, το Γκουρού Γκραντ Σαχίμπ, καθώς και τον δεύτερο ιερό κανόνα, το Ντασάμ Γκραντ, και προσθέτει λεπτότητα και ουσία στο ιερό συμβολικό σύμπαν των Σιχ του σήμερα και των προγόνων τους».
Αλάια
Εξωτερικοί σύνδεσμοι
Κατηγορία:Κυπρινίδες Κατηγορία:Ψάρια γλυκών υδάτων Κατηγορία:Πανίδα της Ελλάδας
Γκουρού Νάνακ Ντεβ
Εξωτερικοί σύνδεσμοι
Νανακ Ντεβ
1998 WW31
Το 1998 WW31 είναι ένα κλασικό αντικείμενο της ζώνης του Κάιπερ με διάμετρο περίπου 130 χιλιόμετρα. Ανακαλύφθηκε στις 18 Νοεμβρίου 1998. Αποτελεί διπλό σύστημα με το S/2000 (1998 WW31) 1.
Διπλό σύστημα
Το 2000 ανακαλύφθηκε ότι το 1998 WW31 αποτελεί διπλό σύστημα με το S/2000 (1998 WW31) 1. Αποτελεί ένα από τα πιο συμμετρικά συστήματα στο ηλιακό σύστημα, με αναλογία μεγέθους 1,2 και αναλογία μαζών 1,75. Αποτελεί το πρώτο διπλό μεταποσειδώνιο αντικείμενο που ανακαλύφθηκε, μετά τον Πλούτωνα και τον Χάροντα.
Παραπομπές
Κατηγορία:Μεταποσειδώνια αντικείμενα
Αντικαρκινική δράση μακροφυκών
Ο καρκίνος είναι μία από τις πιο δύσκολες ιατρικές καταστάσεις που χρειάζονται μια σωστή θεραπευτική προσέγγιση για τη σωστή διαχείρισή του ώστε να έχει τις λιγότερες παρενέργειες. Μέχρι σήμερα, πολλά από τα φυτικά χημικά συστατικά χερσαίας προέλευσης έχουν αξιολογηθεί για την αντικαρκινική τους ικανότητα, ενώ λίγα από αυτά έχουν εξεταστεί σε κλινικές δοκιμές. Ωστόσο, το θαλάσσιο περιβάλλον φιλοξενώντας πολλά ταξονομικά είδη μακροφυκών χρησιμεύει ως αποθήκη πολλών βιολογικών μεταβολιτών, οι οποίοι είναι ιδιαίτερα σημαντικοί για την επιβίωση των φυκών στο θαλάσσιο περιβάλλον. Μέχρι σήμερα, πολλοί μεταβολίτες που έχουν απομονωθεί από τα θαλάσσια μακροφύκη παρουσιάζουν άριστη βιολογική δραστηριότητα, ιδιαίτερα ως αντικαρκινικοί παράγοντες. Συγκεκριμένα, τα θαλάσσια μακροφύκη, τα οποία αποτελούν διαιτητικά συστατικά στην περιοχή της Ασίας, είναι μια βασική πηγή για τους μοναδικούς μεταβολίτες τους, όπως τους θειικούς πολυσακχαρίτες (SPs), για τις φλωροταννίνες (phlorotannins), τα καροτενοειδή, αλλά και για την ικανότητά τους να μειώνουν τον κίνδυνο καρκίνου και ασθένειες που σχετίζονται με αυτόν. Έτσι λοιπόν παρακάτω παρουσιάζεται η δραστικότητα των  θαλάσσιων μακροφυκών μέσω της δραστικότητας των συστατικών τους, των θειικών πολυσακχαριτών (SPs), των φλωροτανίνων (phlorotannins) και των καροτενοειδών, καθώς και οι δυνατότητες των θαλάσσιων μακροφυκών ως πιθανά φαρμακευτικά τρόφιμα για τη διαχείριση και την καταπολέμηση  του καρκίνου.
Φουκοειδίνη
Η φουκοειδίνη αποτελείται από ένα πολυμερές φουκόζης με θειικές ομάδες (Patankar et al., 1993). Από τις πολλές βιολογικά αποτελεσματικές δραστικότητες της φουκοειδίνης, in vitro και in vivo μελέτες έχουν δείξει ότι έχει αντικαρκινικές, αντιμεταστατικές, και ινωδολυτικές ιδιότητες σε ποντικούς (Religa et al., 2000). Σε μία από τις in vitro μελέτες, φουκοειδίνη που απομονώθηκε από το φύκος Laminaria guryanovae, ουσιαστικά ανέστειλε το νεοπλασματικό μετασχηματισμό κυττάρων με αναστολή της φωσφορυλίωσης του επιδερμικού αυξητικού παράγοντα (EGFR) σε επιδερμικά κύτταρα ποντικού (Lee et al., 2008). Ο παράγοντας EGFR, είναι ένας υποδοχέας κινάσης της τυροσίνης, που διαδραματίζει κεντρικό ρόλο στη ρύθμιση του πολλαπλασιασμού των κυττάρων, στη διαφοροποίηση, και στον μετασχηματισμό και θεωρείται επίσης ως ένας στόχος για τη θεραπεία του καρκίνου. Η ανασταλτική αυτή δράση της φουκοειδίνης υποδηλώνει ότι θα μπορούσε να χρησιμοποιηθεί συμπλήρωμα διατροφής και ενδεχομένως να μειώσει τον κίνδυνο του καρκίνου. Στις ασιατικές χώρες όπως Κίνα, Ιαπωνία και Κορέα, τα φύκη χρησιμοποιούνται ως συμπληρώματα διατροφής και αναφέρεται ότι έχουν χρησιμοποιηθεί για την ενίσχυση του ανοσοποιητικού συστήματος. Η Undaria pinnatifida είναι ένα διατροφικό φύκος, το οποίο κατά στο στάδιο του σποριόφυτου έχει αναφερθεί ότι έχει δραστικότητα κατά του όγκου και ενισχύει την ανοσοαπόκριση. Πιο συγκεκριμένα πειράματα σε ζώα έχουν δείξει ότι η φουκοειδίνη του φύκους αυτού μειώνει τον όγκο σε ποντίκια δρώντας μέσω του ανοσοποιητικού συστήματος (Maruyama et al., 2006). Αντικαρκινική και αντιμεταστατική δραστικότητα παρουσίασε και η φουκοειδίνη από το Fucus evanescens, η οποία μελετήθηκε σε ποντίκια με μεταμοσχευμένο αδενοκαρκίνωμα του πνεύμονα. Παρατηρήθηκε ότι η επαναλαμβανόμενη χορήγηση φουκοειδίνης παρουσίασε μέτρια δραστικότητα κατά του όγκου ενώ παρουσίασε και αντιμεταστατική δραστικότητα (Li et al., 2008).
Καρραγενάνες
Οι καρραγενάνες που εξάγονται από τα κόκκινα φύκη (ροδοφύκη) έχει αναφερθεί ότι έχει πολλές εφαρμογές στην βιομηχανία τροφίμων καθώς και στον φαρμακευτικό κλάδο. Οι καρραγενάνες, απομονώνονται από τους πολυσακχαρίτες (SPs) των θαλάσσιων ροδοφυκών και χρησιμοποιείται ευρέως ως πρόσθετο τροφίμων, όπως γαλακτωματοποιητής, σταθεροποιητής, πυκνωτικό (Campo et al., 2009). Από τις διάφορες μορφές της καρραγενάνης, η λ-καρραγενάνη είναι μια θειική γαλακτάνη, η οποία έχει απομονωθεί από κάποια ροδοφύκη και έχει αναφερθεί ότι έχει πολλών ειδών βιολογικές δραστηριότητες, ανάμεσα στις οποίες είναι και η σημαντική ανοσοτροποποιητική δραστικότητα έναντι όγκων μέσω της ενεργοποίησης του ανοσοποιητικού συστήματος (Zhou et al., 2004). Υδατικό διάλυμα PS από το θαλάσσιο φύκος Capsosiphon fulvescens έχει αναφερθεί ότι έχει ανασταλτική δραστικότητα σε καρκινικά κύτταρα ανθρώπινης κυτταρικής σειράς (Kwon και Nam, 2007).Η χαμηλή τοξική δραστικότητα της καρραγενάνης, σε συνδυασμό με την αντικαρκινική και ανοσορυθμιστική του δραστικότητα θα πρέπει να ληφθεί υπόψη και μπορεί να συνίσταται σε αντικαρκινικές θεραπείες, ενώ μπορεί να δώσει μια σημαντική ανακάλυψη για την καλύτερη διαχείριση ασθενειών σχετικών με τον καρκίνο.
Ulvans
Το «Ulvans» είναι δομικό οξύ των πολυσακχαριτών SPs και υπάρχουν στο κυτταρικό τοίχωμα των χλωροφυκών (Ulva και Enteromorpha). Είναι ιδιαίτερα θειωμένο και ουσιαστικά αποτελείται από ραμνόζη, ξυλόζη, γλυκουρονικό οξύ και ιδουρονικό οξύ. Το «Ulvans» παρουσιάζει πολλές φυσικοχημικές και τις βιολογικές λειτουργίες που θα μπορούσαν να έχουν ενδιαφέρον για φαρμακευτικές, γεωργικές, χημικές εφαρμογές και εφαρμογές στη βιομηχανία των τροφίμων (Lahaye και Robic, 2007). Έρευνες έχουν δείξει ότι το «Ulvans» χαμηλού μοριακού βάρους έχουν ισχυρή αντιοξειδωτική δράση (Qi et al., 2005). Αυτή η αντιοξειδωτική ικανότητα των «Ulvans»  μπορεί να αξιοποιηθεί για την πρόληψη της οξειδωτικής βλάβης, η οποία συμβάλλει σημαντικά στην καρκινογένεση και συνεπώς για την παρασκευή φαρμακευτικών ενώσεων οι οποίες μπορούν να ελέγχουν την πρόοδο του καρκίνου.
Φλωροταννίνες
Οι φλωροταννίνες είναι παράγωγα πολυγλυκίνης και εντοπίζονται στα θαλάσσια μακροφύκη (κυρίως στα φαιοφύκη). Έχουν αποκτήσει μεγάλη σημασία σε τομείς της βιομηχανίας τροφίμων, των φαρμάκων και φυσικών καλλυντικών. «Dioxinodehydroeckol» που απομονώθηκε από το ''Ε. cava'' παρουσίασε μια αξιοσημείωτη αντιπολλαπλασιαστική δράση σε ανθρώπινα καρκινικά κύτταρα του μαστού μέσω του ανοσοποιητικού συστήματος (Kong et al., 2009). Εκχύλισμα φλωροταννίνης που προέρχεται από το φαιοφύκος Laminaria japonica Aresch (L. japonica) έδειξε επίσης σημαντική ανασταλτική δράση σε κύτταρα ανθρώπινου καρκίνου του ήπατος και σε λευχαιμία (σε ποντίκι) (Yang et al., 2010). Έχει αναφερθεί ότι η συνολική περιεκτικότητα πολυφαινόλων στα φύκη είναι το κλειδί για την αντι-πολλαπλασιαστική ικανότητα τους. Αυτές οι επιστημονικές έρευνες δείχνουν σαφώς τη σημασία και την ικανότητα των φλωροταννινών στη μείωση του κινδύνου του καρκίνου και των σχετικών ασθενειών του. Έτσι συνίσταται τα θαλάσσια μακροφύκη ως ιδανικός πόρος για νέες και αποτελεσματικές αντικαρκινικές ενώσεις και φαρμακευτικά τρόφιμα.
Βιβλιογραφία
Κατηγορία:Μακροφύκη
Αυγούστα του Κέιμπριτζ
Η Αυγούστα του Καίμπριτζ (1822 - 1916) ήταν μέλος της βρετανικής βασιλικής οικογένειας ως κόρη του Αδόλφου, Δούκα του Καίμπριτζ, και της Αυγούστας της Έσσης-Κάσσελ. Ήταν, επίσης, εγγονή του Γεωργίου Γ΄.
Η Αυγούστα Καρολίνα Καρλόττα Ελισάβετ Μαρία Σοφία Λουίζα γεννήθηκε στις 19 Ιουλίου 1822 στα Ανάκτορα Μονμπριλάντ του Αννοβέρου και βαπτίσθηκε στο ίδιο παλάτι στις 16 Αυγούστου 1822 από τον Έντουαρντ Κέρτις Κεμπ, (εφημέριο στον Βρετανό πρέσβη στο Βερολίνο).
Η πριγκίπισσα πέρασε τα πρώτα της χρόνια στο Αννόβερο, όπου ο πατέρας της ήταν αντιβασιλέας εξ ονόματος του αδελφού του, Γεωργίου Δ΄.
Είχε έναν αδελφό, τον Γεώργιο, μετέπειτα Δούκα του Καίμπριτζ, και μια αδελφή, την Μαρία Αδελαΐδα, μετέπειτα Δούκισσα του Τεκ. Η Αυγούστα ήταν πρώτη ξαδέλφη της Βασίλισσας Βικτωρίας και θεία της Μαρίας του Τεκ, συζύγου του Γεωργίου Ε΄.
Στις 28 Ιουνίου 1843 η Αυγούστα παντρεύτηκε τον ξάδελφό της, Φρειδερίκο Γουλιέλμο του Μεκλεμβούργου-Στρέλιτς, στα Ανάκτορα του Μπάκιγχαμ στο Λονδίνο. Από το γάμο τους απέκτησαν ένα παιδί, τον Αδόλφο Φρειδερίκο. Μετά το θάνατο του πεθερού της, στις 6 Σεπτεμβρίου 1860, η Αυγούστα πήρε τον τίτλο Αυτού Βασιλική Υψηλότητα Μεγάλη Δούκισσα του Μεκλεμβούργου-Στρέλιτς.
Αν και πέρασε το μεγαλύτερο μέρος της ενήλικης ζωής της στη Γερμανία, η Αυγούστα διατήρησε στενές προσωπικές σχέσεις με τη βρετανική βασιλική οικογένεια. Επισκεπτόταν συχνά τη μητέρα της, την Δούκισσα του Καίμπριτζ, στο Παλάτι του Κένσινγκτον. Μετά το θάνατο της μητέρας της, το 1889, απέκτησε ένα σπίτι στην περιοχή Μπάκιγχαμ Γκέιτ του Λονδίνου, όπου περνούσε εκεί ένα μέρος του έτους, μέχρι τα προχωρημένα γηρατειά της να καταστήσουν αδύνατο για εκείνη να ταξιδεύει στο εξωτερικό.
Η Αυγούστα ήταν ιδιαίτερα κοντά στην ανιψιά της, Βασίλισσα Μαρία. Ωστόσο, η προχωρημένη της ηλικία την απέτρεψε από το να παραστεί στις 22 Ιουνίου 1911 στην στέψη του Γεωργίου Ε΄. Μετά το ξέσπασμα του Α΄ Παγκοσμίου Πολέμου, η Βρετανική Κυβέρνηση, ανέστειλε την σύνταξη που λάμβανε ως μέλος της βρετανικής βασιλικής οικογένειας.
Απεβίωσε στις 5 Δεκεμβρίου 1916 στο Νεουστρέλιτς του Μεκλεμβούργου-Στρέλιτς και ενταφιάστηκε στο Μίρο. Όταν πέθανε ήταν 94 ετών, 4 μηνών και 16 ημερών, κάνοντάς την έτσι την μακροβιότερη Βρετανίδα πριγκίπισσα στην ιστορία, ένα ρεκόρ που έσπασε το 1977 η Αλίκη του Αθλόουν.
Παραπομπές
Κατηγορία:Οίκος του Αννόβερου Κατηγορία:Βρετανίδες πριγκίπισσες Κατηγορία:Πριγκίπισσες της Γερμανίας Κατηγορία:Πριγκίπισσες του Ανόβερου
Πρωτάθλημα καλαθοσφαίρισης Α1 εθνικής κατηγορίας γυναικών 2014-2015
Το Πρωτάθλημα Ελλάδος Γυναικών της περιόδου 2014-15 αποτέλεσε τη 18η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων. Πρωταθλήτρια Ελλάδος για την περίοδο αυτή αναδείχθηκε η Α.Ε. Σουρμένων-Ελληνικού, το δεύτερο τρόπαιο στην ιστορία της ομάδας, που την ίδια χρονιά κατέκτησε επίσης και το Κύπελλο Ελλάδος.
Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος Ελλάδος μπήκαν δέκα σύλλογοι καλαθοσφαίρισης.
Υπερασπιστής του προηγούμενου τίτλου είναι η Α.Ε. Σουρμένων-Ελληνικού, η οποία έχει παράλληλα κατακτήσει και το Κύπελλο Ελλάδος, ενώ από την Α2 Εθνική μόλις ανήλθαν η Τερψιθέα Γλυφάδας (Πρωταθλήτρια Νότου) και ο Παναθλητικός Συκεών (Πρωταθλητής Βορρά). Τον Ιούλιο του 2014 ανακοινώθηκε από την Ομοσπονδία η εθελοντική αποχώρηση από το Πρωτάθλημα του Άρη Θεσσαλονίκης, ομάδα που αντικαταστάθηκε από τον Ολυμπιακό Βόλου, ο οποίος εξασφάλισε την προτεραιότητα ανόδου στην κατηγορία μέσω διαδικασίας μπαράζ.
Η πλειοψηφία των ομάδων που αγωνίζονται στην Α1 Εθνική την περίοδο 2014-15 έχουν ως έδρα τα δύο μεγαλύτερα αστικά κέντρα της χώρας, Αθήνα και Θεσσαλονίκη, με εξαίρεση τον Ιπποκράτη με έδρα το νησί της Κω στα Δωδεκάνησα και τον Ολυμπιακό με έδρα την πόλη του Βόλου στη Μαγνησία.
Στη διάρκεια της χρονιάς καμία ομάδα δεν συμμετέχει για οικονομικούς λόγους σε κάποια ευρωπαϊκή διοργάνωση παρόλο που τουλάχιστον πέντε είχαν το δικαίωμα εφόσον το επιθυμούσαν και πληρούσαν κάποια ελάχιστα κριτήρια σε ό,τι αφορά την έδρα τους.
Οι ομάδες που συνθέτουν το δυναμικό της Α1 Εθνικής Κατηγορίας για την περίοδο 2014-15 είναι με αλφαβητική σειρά οι ακόλουθες:
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Το Νοέμβριο του 2014 ο Κώστας Κεραμιδάς παραιτήθηκε από την τεχνική ηγεσία του Αθηναϊκού, εφόσον δεν στάθηκε κατά τα λεγόμενά του δυνατό «να καθοδηγήσ[ει] την ομάδα με τον τρόπο που θέλ[ει]». Τη θέση του ανέλαβε λίγες μέρες αργότερα η Γιασεμί Σαμαντούρα, η οποία είχε καθοδηγήσει τον Παναθηναϊκό στην κατάκτηση του Πρωταθλήματος δύο χρόνια νωρίτερα. β. Στα μέσα Δεκεμβρίου η διοίκηση του Ιπποκράτη αποφάσισε την απομάκρυνση του προπονητή Μιχάλη Καπλανίδη μετά από ενάμιση χρόνο συνεργασίας. Τον διαδέχθηκε μέχρι το τέλος της χρονιάς ο μέχρι τότε βοηθός του και σκάουτερ της ομάδας, Γιάννης Παπούλης. γ. Στα τέλη Ιανουαρίου ανακοινώθηκε η λύση της συνεργασίας του προπονητή Αλέκου Δάγλα με τον Πρωτέα Βούλας, μετά από τέσσερα επιτυχημένα χρόνια. Το επαγγελματικό αυτό «διαζύγιο» ήταν φιλικό, με το Δάγλα να χαρακτηρίζει τη θητεία του ως «τα τέσσερα πιο όμορφα χρόνια της προπονητικής [του] καριέρας». Η ομάδα της Βούλας ανακοίνωσε ακολούθως την πρόσληψη του Γιάννη Κτιστάκη, ο οποίος το Σεπτέμβριο της ίδιας χρονιάς είχε προσληφθεί με την ιδιότητα του σκάουτερ από την Α.Ε.Κ. </i>
Κανονική Περίοδος (Α' Φάση)
Η Α' Φάση του Πρωταθλήματος (κανονική περίοδος) διεξήχθη από τις 8 Οκτωβρίου 2014 μέχρι τις 21 Φεβρουαρίου 2015. Τα σωματεία που συμμετέχουν θα αναμετρηθούν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 25 Αυγούστου 2014 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Βαθμολογία
Μετά τη λήξη της κανονικής περιόδου επικεφαλής του βαθμολογικού πίνακα τέθηκε η Α.Ε. Σουρμένων-Ελληνικού με μόλις μία ήττα σε σύνολο 18 αγώνων. Οι έξι πρώτες ομάδες πέρασαν απευθείας στη φάση των Play-Offs, ενώ οι τέσσερις τελευταίες αναμετρήθηκαν μεταξύ τους σε αγώνες μπαράζ. Από τους τελευταίους προέκυψαν δύο ομάδες ενώθηκαν με τις άλλες στα Play-Offs και δύο ομάδες που υποβιβάστηκαν στην Α2 Εθνική Κατηγορία την επόμενη χρονιά.
Ατομικές διακρίσεις
Οι κορυφαίες αθλήτριες σε εννιά βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:
Play-Out (Β' Φάση)
Στη φάση των play-out συμμετείχαν οι ομάδες που κατετάγησαν στις θέσεις 7 έως 10 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Συγκεκριμένα ο 7ος Π.Α.Ο.Κ. διασταυρώθηκε με το 10ο Παναθλητικό Συκεών και ο 8ος Αθηναϊκός με τον 9ο Ολυμπιακό Βόλου. Νικήτρια αναδείχθηκε η ομάδα εκείνη που πρώτη πέτυχε τρεις νίκες επί της αντιπάλου της στους μεταξύ τους αγώνες, μεταφέροντας τα αποτελέσματα της κανονικής περιόδου. Ο πρώτος αγώνας διεξήχθη στην έδρα της ομάδας που κατετάγη υψηλότερα και ο δεύτερος αγώνας στην έδρα της αντιπάλου της. Η διαδικασία ξεκίνησε στις 8 Μαρτίου και ολοκληρώθηκε στις 14 Μαρτίου 2014.
Ο Αθηναϊκός και ο Ολυμπιακός Βόλου είχαν αμφότεροι κερδίσει το εντός έδρας παιχνίδι τους κατά την κανονική περίοδο και συνεπώς χρειάζονταν τουλάχιστον δύο νίκες για να παραμείνουν στην κατηγορία. Η ομάδα του Βύρωνα ήταν αυτή που νίκησε σε δύο διαδοχικά ματς, στέλνοντας τις Βολιώτισσες στην Α2 Εθνική μετά από μια επεισοδιακή χρονιά στη μεγάλη κατηγορία. Ομοίως οι Π.Α.Ο.Κ. και Παναθλητικός Συκεών μοιράζοντας από ένα επιτυχημένο εντός έδρας αποτέλεσμα στη διάρκεια της κανονικής περιόδου. Ο Π.Α.Ο.Κ. ήταν τελικά αυτός που συμπλήρωσε δύο διαδοχικές νίκες, συνεχίζοντας στα Play-offs.
Οι ηττημένες ομάδες - Ολυμπιακός Βόλου και Παναθλητικός Συκεών - δεν αγωνίστηκαν κατόπιν μεταξύ τους, αλλά κατέλαβαν τις θέσεις 9 και 10 αντίστοιχα σύμφωνα με τη βαθμολογική τους θέση στην Α' Φάση. Οι θέσεις αυτές σήμαναν και τον υποβιβασμό τους στην Α2 Εθνική Κατηγορία την επόμενη χρονιά. Οι νικητές Αθηναϊκός και Π.Α.Ο.Κ. κέρδισαν τη συμμετοχή τους στα play-offs.
Play-Offs
Στη φάση των play-offs συμμετείχαν οι ομάδες που κατετάγησαν στις θέσεις 1 έως 6 της βαθμολογικής κατάταξης, όπως διαμορφώθηκε μετά τη λήξη της κανονικής περιόδου. Επίσης οι δύο ομάδες που προκρίθηκαν (και εξασφάλισαν την παραμονή τους στην κατηγορία) μέσω της διαδικασίας των Play-Outs. Η διαδικασία ξεκίνησε στις 22 Μαρτίου και ολοκληρώθηκε στις 8 Απριλίου. Χωρίστηκε σε δύο υπο-φάσεις / σειρές αγώνων. Μέσω αυτής οριστικοποιήθηκαν οι θέσεις 5-8 της τελικής βαθμολογίας και ξεχώρισαν οι ομάδες που αγωνίστηκαν στους μικρούς και μεγάλους τελικούς.
Νικήτρια της πρώτης υπο-φάσης (Β' Φάσης) αναδείχτηκε η ομάδα κάθε ζεύγους που πέτυχε πρώτη τρεις νίκες επί της αντιπάλου της, μεταφέροντας παράλληλα και τα αποτελέσματα των μεταξύ τους αγώνων κατά την κανονική περίοδο. Οι αγώνες διεξηχθησαν εναλλάξ στις έδρες των δύο ομάδων, με την ομάδα που κατετάγη σε υψηλότερη θέση κατά την κανονική περίοδο να έχει και το πλεονέκτημα έδρας.
Η Ένωση Σουρμένων-Ελληνικού (1η) διασταρώθηκε με την ομάδα του Αθηναϊκού (8η) απέναντι στην οποία μετέφερε ήδη δύο νίκες από την κανονική περίοδο. Χρειάστηκε μία ακόμη νίκη εντός έδρας με σκορ 75-54 για να προκριθεί στην επόμενη φάση. Ο Παναθηναϊκός (2ος) βρέθηκε αντιμέτωπος με τον Π.Α.Ο.Κ. (7ος) με την αθηναϊκή ομάδα να χρειάζεται μόλις μία νίκη για να προκριθεί. Το πέτυχε άμεσα με σκορ 73-57 περνώντας επιτυχώς στους Ημιτελικούς. Ο Πρωτέας Βούλας (3ος) κλήθηκε να ξεπεράσει το εμπόδιο της Τερψιθέας (6η) απέναντι στην οποία προηγούταν ήδη με δύο νίκες. Επικρατώντας άμεσα με 67-49 κέρδισε το εισιτήριο για την επόμενη φάση. Τέλος, η Αναγέννηση Νέου Ρυσίου (4η) αντιμετώπισε τον Ιπποκράτη Κω (5ος) με τις δύο ομάδες να μεταφέρουν από μία νίκη και μία ήττα από την κανονική περίοδο. Η πρόκριση κρίθηκε μετά από δύο παιχνίδια στα οποία επικράτησε η Αναγέννηση με σκορ 85-52 και 56-73 αντίστοιχα.